Diari Oficial de la Generalitat Valenciana


Sumari del DOGV 4972, del 23-03-2005 (2004/13899)

RESOLUCIÓ de 20 de setembre de 2004, del conseller d'Economia, Hisenda i Ocupació, per la qual s'autoritza una transferència de crèdit entre capítols de diferents subprogrames del SERVEF. Exp. modif.: 31.007/04.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4972

Data del DOGV
:   23-03-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2004/13750


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 20 de setembre de 2004, del conseller d'Economia, Hisenda i Ocupació, per la qual s'autoritza una transferència de crèdit entre capítols de diferents subprogrames del SERVEF. Exp. modif.: 31.007/04. [2004/F13360]
  
El pressupost del SERVEF per a l'exercici pressupostari 2004 arreplega una dotació per al capítol II del subprograma 322.59, "Administració i Coordinació General", de 3.300.000,00 €, dels quals 1.455.330,00 € provenen del finançament no condicionat de la Generalitat Valenciana.
  
Una vegada iniciat l'exercici i realitzades les oportunes reserves de crèdit per a atendre la caixa fixa, les despeses susceptibles de projecció anual i les obligacions adquirides com cal, tant dels Servicis Centrals del SERVEF com de les direccions territorials de Castelló, València i Alacant, el crèdit resultant es preveu insuficient per a atendre les despeses que serà necessari escometre per a un adequat funcionament dels servicis sobre la base dels objectius plantejats per a l'actual exercici. La insuficiència es calcula en 870.000,00 €.
  
Per finançar aquesta insuficiència es proposa pel SERVEF una transferència de crèdit a càrrec de l'import de la dotació no condicionada de la línia de subvenció T4166, "Programa Valencià Formació Professional Ocupacional", del subprograma 322.52, "Formació Professional Ocupacional", per l'esmentat import.
  
Per tot això, vist l'informe-proposta de la directora general del SERVEF; els informes favorables de l'òrgan coordinador del Fons Social Europeu i de la Direcció General d'Economia de data 6 i 7 d'abril de 2004; l'informe favorable de data 27 d'abril de 2004, de la Intervenció Delegada en el SERVEF, i el de la Direcció General de Pressupostos i Despeses; i tenint en compte el que disposen els articles 32 i 33 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana; els articles 17 i 19 de la Llei 17/2003, de 30 de desembre, de Pressupostos de la Generalitat Valenciana per a l'exercici 2004, i l'article 15 de l'Ordre de 27 de febrer de 2004, de la Conselleria d'Economia, Hisenda i Ocupació, per la qual es regula el procediment de gestió del pressupost de la Generalitat Valenciana per al 2004, resolc:
  
Autoritzar una transferència de crèdit en el SERVEF que implica un augment de la consignació del capítol II del subprograma 322.59 per un import de 870.000,00 euros a càrrec de l'aportació no condicionada de la línia de subvenció T4166 del subprograma 322.52, d'acord amb el següent detall i l'annex que s'acompanya:
  
Aplicacions pressupostàries de despesa que disminueixen: Import:
  
41.12.05.9183.94030.4 Línia T4166 - 870.000,00
  
Aplicacions pressupostàries de despesa que augmenten: Import:
  
70.81.44.1432.74966.7 + 870.000,00
  
València, 20 de setembre de 2004.- El conseller: Gerardo Camps Devesa.
  
Annex de línies de subvenció exercici 2004 transferències corrents
  
CODI: 322.52
  
SUBPROGRAMA: FORMACIÓ PROFESSIONAL OCUPACIONAL
  
EXPEDIENT: 31.007/04
  
CODI: T4166
  
PROGRAMA VALENCIÀ FORMACIÓ PROFESSIONAL OCUPACIONAL
  
IMPORT: 1.575.000,00
  
BENEFICIARIS EMPRESES, ISFL, ORGANISMES PÚBL.., FAMÍLIES, ETC.
  
NOR. REGUL.: ORDRE CONSELLERIA
  
DESCRIPCIÓ I FINALITATS: Accions formatives adreçades a desocupats per millorar la seua qualificació, perfeccionar-la o reconvertir-los professionalment amb la finalitat d'inserir laboralment els alumnes.
  
CONVOCATÒRIA: GENÈRICA
  
AP. G.V. NO CONDICIONADA: 30.000,00
  
FONS FINALISTES (FSE): 1.004.240,00
  
AP. CONDICIONADA GV: 540.760,00
  
FONS PROPIS: